24545 


02019042010990008 



ΕΦΗΜΕΡΙΣΤΗΣΚ 




ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1904 

20 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως ιστορικών διατηρητέων μνημείων 
δύο κτιρίων του συγκροτήματος της «Γεωργικής 

Σχολής» στο Μετόχι Χαλκειούς Χίου. 1 

Κήρυξη ως αρχαιολογικού χώρου, της αρχαίας οχύ¬ 
ρωσης που σώζεται σε ύψωμα στη θέση «Παλαιο¬ 
κάστρα» Λιβανατών. 2 

Κήρυξη ως ιστορικού διατηρητέου μνημείου της κρή¬ 
νης στη συνοικία Μέρινα οτο Παλαιοχώρι του Δή¬ 
μου Πλωμαρίου Λέσβου. 3 

Κήρυξη I. Ν. Αγίας Τριάδας κοιν. Προαστίου, Δήμου 
Λεύκτρων επαρχίας Καλαμάτας, Νομού Μεσση¬ 
νίας ως ιστορικού διατηρητέου μνημείου. 4 


ΑΠΟΦΑΣΕΙ Σ 

Αριθ. ΥΠΠΟ/ΔΙΛΑΠ/Γ/2410/42879 (1) 

Χαρακτηρισμός ως ιστορικών διατηρητέων μνημείων δύο 
κτιρίων του συγκροτήματος της «Γεωργικής Σχολής» 
στο Μετόχι Χαλκειούς Χίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32παρ. 5 του Ν. 
1337/1983 και ισχύει. 

γ)τουΝ. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 


δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) του Ν. Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β/5.12.97) με την οποία τροποποιείται η παρ 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/ΤΒ/28.11.91). «Μεταβίβαση αρμοδιοτήτων Υπουρ¬ 
γού και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ- 
νουςτων Δ/νσεων, Τμημάτων και Γραφείωντης Κεντρικής 
Υπηρεσίας του ΥΠΠΟ. 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 15/27.5.99, αποφα¬ 
σίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία, σύμφωνα με τις 
διατάξεις του Ν 1469/50. τα εξής δυο κτίρια του συγκρο¬ 
τήματος της « Γεωργ·.κής Σχολής» στο Μετόχι Χαλκειούς 
Χίου : 

Α) Το κεντρικό κτίριο της Σχολής (αρ. 2 στο συνημμένο 
τοπογραφικό σκαρίφημα. 

Β) Το πέτρινο διόροφο αρ. 1 στο συνημμένο τοπογρα- 
φικό σκαρίφημα, διότι παρουσιάζουν ιδιαίτερο ενδιαφέ¬ 
ρον και είναι σημαντικά για τη μελέτη της ιστορίαςτης Αρ¬ 
χιτεκτονικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 16 Σεπτεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. ΥΠ ΠΟ/ΑΡΧ/Α1 /Φ43/24019/1376 (2) 

Κήρυξη ως αρχαιολογικού χώρου, της αρχαίας οχύρω¬ 
σης που σώζεται σε ύψωμα στη θέση «Παλαιοκάστρα» 
Λιβανατών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85), 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 
743/Β/29.11.90) «Εξαίρεση από τον περιορισμό των τριών 
υπογραφών. 

3. Τις διατάξεις του ΚΝ 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/81) «Περί κυ- 
ρώσεως της εις Λονδίνον, την 6η Μάί'ου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς. 

5. Την ομόφωνη γνωμοδότηση του Τοπικού Συμβουλίου 
Μνημείων Στερεάς Ελλάδος όπως διατυπώθηκε στην αρ. 
6/7.5.99 Πράξη του, αποφασίζουμε: 

Κηρύσσουμε ως αρχαιολογικό χώρο, το ύψωμα στη θέ¬ 
ση «Παλαιοκάστρα» Λιβανατών, 2 χλμ Δ/ΝΔτης ομόνυμης 
Κοινότητας, για την καλύτερη προστασία των εκεί εντοπι- 


σθέντων αρχαίων λειψάνων και συγκεκριμένα: οχύρωση 
(Τείχος και τετράγωνος πύργος) ελληνιστικών χρόνων, 
που ταυτίζεται από μερικούς μελετητές με την Ακρόπολη 
της αρχαίας πόλης Καλλιάρου. Το μέγεθος της πόλης υ¬ 
πολογίζεται ως σημαντικό λόγω και του πλούτου των νε¬ 
κροταφείων που έχουν ανασκαφεί στην ευρύτερη περιο¬ 
χή της Ακρόπολης και που χρονολογούνται από τους μη- 
κυναϊκούς έως και τους ελληνιστικούς χρόνους. 

Ο κηρυσσόμενος αρχαιολογικός χώρος οριοθετείται, 
στο επισυναπτόμενο στην παρούσα απόφαση απόσπα¬ 
σμα χάρτου Γ.Υ.Σ. 1:5.000, από τα σημεία 1 - 2-3-4-5-6 
-7-8-9-10-11 -12- .- 63 - 64 - 65 - 66 -1. Τα ανω¬ 

τέρω σημεία αντιστοιχούν σε ζεύξη συντεταγμένων, ό¬ 
πως αυτά αναγράφονται στο συνημμένο στην παρούσα 
πίνακα. 

Από την παρούσα απόφαση, δεν προκαλείται δαπάνη 
σε βάρος του κρατικού Προϋλογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Β1/Φ39/43620/1578 (3) 

Κήρυξη ως ιστορικού διατηρητέου μνημείου της κρήνης 
στη συνοικία Μέρινα στο Παλαιοχώριτου Δήμου Πλω- 
μαρίου Λέσβου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ. Ν. 5351/32 «Περί Αρχαιοτήτων». 

3) Τη γνωμοδότηση του Τοπικού Συμβουλίου Μνημείων 
όπως διατυπώθηκε στην αριθμ. 7/26.8.99 συνεδρία του, 
αποφασίζουμε: 

Κηρύσσουμε την κρήνη που βρίσκεται στην συνοικία 
Μέρινα ατο Παλαιοχώρι του Δήμου Πλωμαρίου Λέσβου 
ως ιστορικό διατηρητέο μνημείο. 

Η συγκεκριμένη κρήνη είναι η πρώτη που κατασκευά¬ 
στηκε στον οικισμό, και βρίσκεται στην ΝΑ πλευρά του 
Παλαιοχωρίου. Διασώζει την αφιερωματική της πλάκα με 
ευανάγνωστη την κτητορική επιγραφή και τη χρονολογία 
(ΕΙΣ ΜΝΗΜΗΝ ΠΑΝΑΓΙΩΤΟΥ ΙΩ ΜΟΥΤΛΗ/ΤΑΥΤΗΝ ΤΗΝ 
ΠΗΓΗΝ ΟΙ ΑΠΟΓΟΝΟΙ ΑΥΤΟΥ/ ΕΣΤΗΣΑΝ 1817/ΝΟΕΜ- 
ΒΡΙΟΥ19). 

Η κρήνη έχει κτισθεί από ηφαιστογενή πέτρα και σκου¬ 
ρόχρωμη εντόπια μαρμαρόπλακα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

- *- 

Αριθ. ΥΠΠΟ/ΑΡΧ/Β1/Φ30/40338/1446 (4) 

Κήρυξη I. Ν. Αγίας Τριάδας κοιν. Προαστίου, Δήμου Λεύ- 
κτρων επαρχίας Καλαμάτας, Νομού Μεσσηνίας ως ι¬ 
στορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 


28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γ ραμματέα, Ειδικό Γ ραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ. Ν. 5351/32 «Περί Αρχαιοτήτων». 

3) Τη γνωμοδότηση του Τοπικού Συμβουλίου Μνημείων 
όπως διατυπώθηκε στην αριθμ. 7/27.7.99 συνεδρία του, 
αποφασίζουμε: 

Χαρακτηρίζουμε τον I. Ν. Αγίας Τριάδας, κοινότητας 
Προαστίου, δήμου Λεύκτρων, επαρχίας Καλαμάτας, νο¬ 
μού Μεσσηνίας, καθώς και την πύλη εισόδου στον περί¬ 
βολο του ναού, ως ιστορικά διατηρητέα μνημεία, με περι¬ 
βάλλοντα χώρο τον περίβολο του ναού. 

Πρόκειται για μονόχωρο μαρμαροσκέπαστο ναό με τρί¬ 
πλευρη εξωτερικά αψίδα και δίρριχτη στέγη. 

Η αρχική τοιχοποΐα του, αποτελείται από λαξευμένους 
πωρόλιθους τοποθετημένους κατά το ισόδομο σύστημα. 
Στη δυτική του όψη ανοίγεται θύρα εισόδου ενώ στη νό¬ 
τια πλευρά διακρίνεται τοξωτό άνοιγμα. 

Το εσωτερικό του ναού είναι κατάγραφο. Ο διάκοσμός 
του διατηρείται σε αρκετά παλιά κατάσταση. Σύμφωνα με 
την κτητορική επιγραφή, στο νότιο τοίχο του ναού, η ανέ¬ 
γερση και η τοιχογράφησή του ολοκληρώθηκε στα 1745 
από τους ζωγράφους Αναγνώστη Σελεμπερδάκη και Νι¬ 
κόλαο από το Νομιτσή, ενώ ως κτήτορας του ναού ανα- 
φέρεται ο επίσκοπος Γεράσιμος Παπαληακάκης Πούρ- 
γαλης από το Πραστείο. 

Η πύλη εισόδου στον περίβολο του ναού, κατασκευα¬ 
σμένη από λαξευτό πωρόλιθο, σώζει τοιχογραφίες στην 
ανατολική και τη δυτική όψη της. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Σεπτεμβρίου 1999 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





